*Ganløse 19. oktober 2023.*

**Svømmeinstruktør til verden bedste sommerjob i 2024**

**Elsker du at undervise, så læring bliver en leg? Er du god til at undervise børn sammen med deres forældre. Kan du lide at undervise voksne?**

**Så er det dig Ganløse Svømmeklub søger!**

Hvem er Ganløse Svømmeklub?   
Vi er en lille lokal svømmeklub i Nordsjælland. Vores svømmesæson strækker sig fra start maj til og med slut august. Svømmebassinet er under åben himmel, hvor akustikken er god og luften er frisk. Vandet er opvarmet til 28 grader og bassinet er ny renoveret.

Her vil du kunne opleve varme sommerdage, regnvåde svømmetimer og svømmetræning i aftenskumringen – Helt unikke forhold til svømmeundervisning.

Vi er ikke en almindelig svømmeklub. Vores børnehold undervises efter vores eget koncept – Læring gennem leg. Vi har gode erfaringer med legebørnenes svømmefærdigheder ind og det koncept vil du blive undervist i forud for sæson.

Udstyr som f.eks. kajakker, Water Balls og dykkerudstyr bruger vi jævnligt, da vi vil gøre vandtræning til en leg og give vores medlemmer muligheden for at være i vandet på mange måder.

Hvem er du?   
Du kan have flere vinkler ind til jobbet som svømmetræner. Vigtigste evne er, at du er god til mennesker og evner at formidle dit program så dine deltagere lytter og følger dig.

Du har en svømmetræneruddannelse - enten grunduddannelsen fra DIF/DGI eller tilsvarende relevant uddannelse, yderligere uddannelse bliver betragtet som en fordel.

GSK svømmeprogram   
Vi har svømmehold 4 dage om ugen. Mandag og tirsdag + torsdag og fredag – fra kl. 1545-2030.

Vi har også morgensvømning to gange om ugen mandag og torsdag fra kl. 06-08.

Vi tilbyder hold for de fleste; fra børn på 2 år med forældre i vandet og helt op til voksne svømme- og vandgymnastikhold. Du vil derfor skulle undervise både børn og voksne.

Vores faste sæsonprogram har en varighed på ca. 4 måneder fra 1. maj til 1. september. Derudover har vi følgende aktiviteter, som kræver instruktører i dagtimerne:

* Vi har også mange sessioner med ”junior livredning” i ”skolen-i-virkeligheden” konceptet.
* I sommerferien har vi en række tema intro spotkurser i samarbejde med Egedal Kommune.

Kvalifikationer:

* God formidler og naturlig fremtræden som træner
* Grunduddannelse fra DGI/DIF eller svømmeuddannelse fra seminarie/idrætsuddannelse
* Min. 2 års erfaring med undervisning
* Viden om svømning, enten fra en aktiv svømmekarriere eller gennem uddannelse
* Vil være i stand til at kunne varetage samme hold, sæsonen igennem
* Kunne bestå en bassinlivredderprøve

Vi tilbyder:

* Et godt træningsmiljø med masser af muligheder for indflydelse
* En aktiv bestyrelse som støtter trænerne og svømmetræningen
* Forskellige fælles arrangementer, fordelt over året
* Løn efter kvalifikationer

Klar til at komme med på holdet?

Send din ansøgning og svømmetræner-CV til [steffen@ganlose-svom.dk](mailto:steffen@ganlose-svom.dk) senest d. 1. december 2023. Det vil være repræsentanter fra bestyrelsen der står for samtaler og ansættelsesproces. Har du spørgsmål er du velkommen til at sende en mail til [steffen@ganlose-svom.dk](mailto:steffen@ganlose-svom.dk).

Du kan læse mere på [www.ganlose-svom.dk](http://www.ganlose-svom.dk), eller på vores [facebook](https://www.facebook.com/Ganl%C3%B8se-Sv%C3%B8mmeklub-371320119639720).

***Svømning – for livet – 50 år 1972-2022!***

*Bestyrelsen*